Podmienky a štruktúra zmluvy:

**I. „ VZOR NÁVRHU “**

**Uchádzač doplní bod 1.1, 4.2 do predloženej zmluvy:**

**ZMLUVA O DIELO č. ...... / ......**

uzavretá podľa § 536 a násl. zákona č. 513/1991 Zb.

(Obchodného zákonníka) v znení neskorších zmien a doplnkov

(ďalej len Zmluva)

**Čl. I**

**Zmluvné strany**

1.1 Zhotoviteľ **:** .......................... (*meno, názov, adresa)*

 Zastúpený: .....................................................................................

 IČO: .....................................................................................

 IČ DPH: .....................................................................................

 Bankové spojenie: .......................... *(názov peňažného ústavu)*

 Číslo účtu: .......................... (*číslo účtu, IBAN, BIC/SWIFT)*

 Zápis v Obchodnom registri Okresného súdu .............., oddiel..........., vložka č. ...........

 *Uviesť údaj, či zhotoviteľ je alebo nie je platcom DPH*

 (ďalej len zhotoviteľ)

1.2 Objednávateľ: Univerzitná nemocnica Martin, Kollárova 2, 036 59 Martin

 Zastúpený: Radou riaditeľov v zložení:

 MUDr. Dušan Krkoška, PhD., MBA – generálny riaditeľ

 doc. MUDr. Dalibor Murgaš, PhD. – medicínsky riaditeľ

 Ing. Stanislav Škorňa – ekonomický riaditeľ

 V mene organizácie sú oprávnení konať najmenej dvaja členovia štatutárneho orgánu spoločne.

 IČO: 00365327

 DIČ: 2020598019

 Bankové spojenie: Štátna pokladnica

 Číslo účtu: 7000281377/8180

 IBAN: SK84 8180 0000 0070 0028 1377

 BIC/SWIFT: SPSRSKBAXXX

 (ďalej len objednávateľ)

zhotoviteľ a objednávateľ ďalej spoločne aj *„zmluvné strany“*

alebo jednotlivo *„zmluvná strana“*

**Čl. II**

**Predmet zmluvy**

2.1 Predmetom zmluvy je odber a zneškodňovanie nebezpečného odpadu a odber a zneškodňovanie výstupného odpadu zo spaľovania k.č. 19 01 07, k.č. 19 01 17 podľa Prílohy č.1 – Špecifikácia a cenník, ktorá tvorí neoddeliteľnú súčasť tejto zmluvy. Množstvá uvedené v prílohe č.1 zmluvy sú ročné predpokladané množstvá a budú spresnené v zmysle bodu 3.1 tejto zmluvy.

Objednávateľ si vyhradzuje právo považovať predpokladané množstvá za nezáväzné. Objednávateľ požaduje od zhotoviteľa realizovať zhodnotenie alebo zneškodnenie odpadu pochádzajúceho z poskytovania zdravotnej starostlivosti podľa skutočných množstiev pri zachovaní jednotkovej ceny. V prípade, že počas zmluvného obdobia budú odovzdané nižšie množstvá odpadu, ako sú predpokladané množstvá, nevzniká zhotoviteľovi automaticky nárok na dodanie kompletného rozsahu predmetu zmluvy tak, ako je definovaný v prílohe zmluvy.

***(Prílohu č. 1 tejto zmluvy uchádzač uvedie podľa charakteristiky predmetu zákazky a predpokladaného množstva uvedených v časti C. Opis predmetu zákazky.)***

**Čl. III**

**Čas, miesto a spôsob plnenia zmluvy**

*Zhotoviteľ sa zaväzuje:*

3.1 Zabezpečiť plnenie predmetu zmluvy v súlade s platnými všeobecne záväznými predpismi v odpadovom hospodárstve podľa potreby objednávateľa (v prípade havárie spaľovne, pri plánovaných odstávkach tohto zariadenia / servis, revízia / a taktiež pri nadlimitnom množstve odpadu zo zdravotníckych oddelení), pričom množstvo zhromaždeného odpadu zo zdravotníckych oddelení a termín odberu bude vždy dopredu telefonicky, príp. e-mailom nahlásený objednávateľom a potvrdený jeho objednávkou. Objednávky budú predkladané podľa skutočných potrieb objednávateľa a jeho finančných možností. Predpokladaná frekvencia poskytovania služieb pri odpadoch kategórií 18 01 02, 18 01 03, 18 01 06, 18 01 07 a 18 01 08 je 1x za týždeň. Predpokladaná frekvencia poskytovania služieb pri odpadoch kategórií 19 01 07 a 19 01 17 je 1x za štvrťrok. V prípade výskytu väčšieho množstva odpadu pochádzajúceho z poskytovania zdravotnej starostlivosti zhotoviteľ zabezpečí mimoriadne prevzatie, prevoz a zhodnotenie alebo zneškodnenie takéhoto odpadu mimo dohodnutý interval, na základe telefonickej výzvy a e-mailu objednávateľa.

3.2 Zabezpečiť odber naloženého odpadu zo zdravotníckych oddelení od pôvodcu odpadu z priestoru určeného na zhromažďovanie odpadu v areáli objednávateľa. Zhotoviteľ bude pri každom odvoze odoberať plné zberné nádoby a namiesto nich poskytne objednávateľovi prázdne nádoby.

3.3 Dodržať pravidelnosť poskytovania služby predmetu zákazky v súlade s požiadavkou uvedenou v bode 3.2 tejto zmluvy, aj počas prípadnej odstávky alebo podobných nepredvídateľných okolností zo strany zhotoviteľa.

3.4 Predkladať objednávateľovi príslušnú dokumentáciu o nakladaní s nebezpečným odpadom v súlade s platnými zákonnými predpismi v odpadovom hospodárstve:

3.4.1 „Sprievodný list nebezpečných odpadov“ vystavený pri preprave nebezpečných odpadov a potvrdený odosielateľom nebezpečných odpadov, príjemcom nebezpečných odpadov a dopravcom,

3.4.2 doklad o skutočnej váhe zneškodňovaného odpadu.

Tieto doklady potvrdené všetkými subjektmi, ktoré sa nakladania s odpadom zúčastňujú, je zhotoviteľ povinný predkladať spolu s účtovným dokladom – faktúrou objednávateľovi. Hmotnosť nebezpečného odpadu zistí zhotoviteľ odvážením odpadu na certifikovanom vážnom zariadení zhotoviteľa.

3.5 Zhotoviteľ je povinný nakladať s odpadom objednávateľa takým spôsobom, ktorý neohrozuje zdravie ľudí a nepoškodzuje životné prostredie a je v súlade so všeobecne záväznými právnymi predpismi v odpadovom hospodárstve. Zhotoviteľ je povinný zabezpečiť ochranu odpadu pochádzajúceho z poskytovania zdravotnej starostlivosti pred takými vonkajšími vplyvmi, ktoré by mohli spôsobiť vznik nežiaducich reakcií v odpadoch (napr. vznik požiaru, výbuch, ....) a je povinný zabezpečiť dopravu a zhodnotenie alebo zneškodnenie odpadu zo zdravotnej starostlivosti v súlade s platnou legislatívou.

3.6 Prepravu nebezpečných odpadov bude zhotoviteľ zabezpečovať v súlade s požiadavkami ustanovenými v zákone NR SR č. 56/2012 Z.z. o cestnej preprave v znení neskorších predpisov a v súlade s ustanoveniami Európskej dohody o cestnej preprave nebezpečných vecí (ADR).

*Objednávateľ sa zaväzuje:*

3.7 Vzniknutý odpad charakterizovaný v Prílohe č.1 tejto zmluvy triediť podľa druhov už na mieste vzniku, oddelene zhromažďovať vo vyhradenom priestore.

3.8 Zabezpečiť zhromažďovanie nebezpečného odpadu z celého areálu objednávateľa v určenom vyhradenom priestore areálu objednávateľa – spaľovňa objednávateľa (chladiaci box).

3.9 Zhromažďovať odpady zo zdravotníckych oddelení v súlade s platnými zákonnými predpismi v odpadovom hospodárstve vo vhodných obaloch – napr. v nepriepustných a mechanicky odolných nádobách na tento účel určených – klinix box, resp. vo vyhovujúcich označených plastových obaloch, ktoré sú zabezpečené proti pretrhnutiu a úniku týchto odpadov do životného prostredia. Zhromažďovanie odpadov zo zdravotníckeho oddelenia pôvodcu odpadu je len dočasné uloženie týchto odpadov pred ďalším nakladaním s nimi.

3.10 Zabezpečiť svojimi pracovníkmi zodpovednými za nakladanie s odpadom na vlastné náklady naloženie zhromaždeného odpadu zo zdravotníckych oddelení z určeného priestoru v areáli objednávateľa do auta zhotoviteľa. Za ďalšie nakladanie s týmto odpadom zodpovedá zhotoviteľ.

3.11 Umožniť zhotoviteľovi, resp. ním povereným tretím osobám vstup do areálu objednávateľa.

**Čl. IV**

**Cena**

4.1 Ceny predmetu zmluvy sú uvedené v eurách. Cena predmetu zmluvy je medzi zmluvnými stranami dohodnutá podľa zákona NR SR č. 18/1996 Z.z. o cenách v znení neskorších predpisov a vyhlášky MF SR č. 87/1996 Z.z. v znení neskorších predpisov, ktorou sa vykonáva zákon o cenách v platnom znení a to pri predpokladanom množstve podľa prílohy č. 1 tejto zmluvy.

4.2 Cena za celý predmet zákazky v € s DPH je : .................... pri predpokladanom množstve podľa prílohy č. 1 tejto zmluvy a je uvedená v Prílohe č.1 tejto zmluvy pri príslušnom druhu odpadu.

4.3 V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto zmluve a zhotoviteľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa zhotoviteľ poskytnúť objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.

4.4 V prípade, ak zhotoviteľ nie je schopný poskytnúť alebo neposkytne objednávateľovi dodatočnú zľavu podľa bodu 4.3 tohto článku, je objednávateľ oprávnený podať výpoveď zo zmluvy v lehote 1 mesiac, pričom výpovedná lehota začína plynúť od jej doručenia zhotoviteľovi.

**(*Ceny v Prílohe č. 1 tejto zmluvy uveďte podľa podmienok uvedených v časti D. Spôsob určenia ceny súťažných podkladov.)***

**Čl. V**

**Platobné podmienky a podmienky úpravy ceny**

5.1 Objednávateľ neposkytuje preddavok na plnenie predmetu zmluvy. Cena za plnenie predmetu zmluvy bude uhradená v eurách (EUR) na základe faktúr zhotoviteľa.

5.2 Zhotoviteľ bude skutočne realizované plnenie predmetu zmluvy účtovať daňovým dokladom – faktúrou. Po realizácii plnenia predmetu zmluvy vystaví zhotoviteľ objednávateľovi faktúru a to pre každý odber, prepravu a zneškodňovanie nebezpečného odpadu samostatne. Podkladom na vystavenie faktúry je potvrdený „Sprievodný list nebezpečných odpadov“ a doklad o skutočnej váhe zneškodňovaného odpadu, v súlade s platnými zákonnými predpismi v odpadovom hospodárstve. Objednávateľ je povinný zaplatiť zhotoviteľovi za vykonanú a odsúhlasenú službu predmetu zmluvy cenu vypočítanú podľa cenníka uvedeného v Prílohe č.1 tejto zmluvy na základe faktúry, ktorú vystaví zhotoviteľ.

5.3 Jednotlivé faktúry budú obsahovať:

5.3.1 označenie povinnej a oprávnenej osoby (obchodné meno, sídlo, IČO, DIČ, IČ DPH)

5.3.2 číslo faktúry, deň vystavenia faktúry, deň splatnosti faktúry a deň zdaniteľného plnenia,

5.3.3 označenie peňažného ústavu a číslo účtu zhotoviteľa a objednávateľa,

5.3.4 druh odpadu, mernú jednotku a množstvo,

5.3.5 jednotkovú cenu odpadu bez DPH v €,

5.3.6 celkovú cenu bez DPH v €, sadzbu DPH, výšku DPH a celkovú cenu s DPH v €,

5.3.7 pečiatku a podpis oprávnenej osoby

5.3.8 číslo zmluvy / číslo objednávky.

5.4 Splatnosť faktúr podľa bodu 5.1 až 5.3 tejto zmluvy je do 60 dní od vystavenia faktúry.

5.5 Zmluvná strana je oprávnená požadovať len také zmeny dohodnutej ceny, ktoré vyplývajú zo zmien daňových predpisov, colných predpisov alebo legislatívnych zmien ceny vstupných médií, ktoré v čase spracovania ponuky nebolo možné predpokladať.

5.6 Cena predmetu zmluvy môže byť zmenená len po predchádzajúcej vzájomnej dohode zmluvných strán vo forme písomného dodatku k zmluve, za splnenia podmienok uvedených v bode 5.5.

5.7 Zhotoviteľ sa zaväzuje, že bez písomného súhlasu objednávateľa nepostúpi svoje peňažné pohľadávky, ktoré vzniknú z tejto zmluvy iným tretím osobám. Postúpenie pohľadávky zo strany zhotoviteľa tretej osobe bez súhlasu objednávateľa je neplatné. Súhlas objednávateľa je platný len za podmienky, že bol na takýto úkon udelený predchádzajúci súhlas MZ SR.

**Čl. VI**

**Zodpovednosť**

6.1 Odovzdaním nebezpečného odpadu objednávateľom zhotoviteľovi preberá zhotoviteľ všetku zodpovednosť za ďalšie nakladanie s nebezpečným odpadom.

**Čl. VII**

**Porušenie zmluvných povinností a jeho následky**

7.1 Ak je objednávateľ v omeškaní s platením ceny za služby predmetu zmluvy, môže si zhotoviteľ uplatniť úrok z omeškania v súlade s nariadením vlády č. 21/2013 Z.z. v platnom znení.

7.2 V prípade, že zhotoviteľ nedodrží termín plnenia predmetu zmluvy podľa čl. III s tým, že je v omeškaní s plnením predmetu zmluvy, objednávateľ môže uplatniť zmluvnú pokutu vo výške 0,05 % z ceny neodobratého nebezpečného odpadu za každý deň omeškania.

Tým nie je dotknuté právo objednávateľa na náhradu škody, ktorá mu vzniká nedodržaním dohodnutého termínu plnenia.

7.3 Ak si subdodávatelia zhotoviteľa podľa čl. IX tejto zmluvy nesplnia povinnosť byť zapísaní v registri partnerov verejného sektora podľa zák. č. 315/2016 Z.z. v platnom znení (ďalej len „register“), zhotoviteľ zaplatí objednávateľovi zmluvnú pokutu vo výške 100,- € za každý aj začatý deň porušenia tejto povinnosti a za každého subdodávateľa, ktorý túto povinnosť porušil.

7.4 Ak registrujúci orgán rozhodne o výmaze zhotoviteľa z registra podľa ust. § 12 zákona č. 315/2016 Z.z. v platnom znení, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní a objednávateľ z dôvodu ekonomickej výhodnosti nevyužil právo odstúpiť od zmluvy podľa čl. X ods. 10.6.3 tejto zmluvy, zhotoviteľ zaplatí objednávateľovi zmluvnú pokutu vo výške 10 000,- €.

7.5 Ak zo strany zhotoviteľa, resp. subdodávateľa nie je splnená povinnosť podľa § 11 ods. 2 zák. č. 315/2016 Z.z. v platnom znení alebo ak v registri nemá zapísanú oprávnenú osobu dlhšie ako 30 kalendárnych dní, nie je objednávateľ ako účastník zmluvy v omeškaní, ak z tohto dôvodu nebude plniť, čo mu ukladá zmluva.

7.6 Ustanovenia 7.3, 7.4 a 7.5 sa vzťahujú len na zhotoviteľa, resp. subdodávateľa, ktorí majú povinnosť byť zapísaní v registri partnerov verejného sektora v súlade so zákonom č. 315/2016 Z.z.

7.7 V prípade odstúpenia od zmluvy pre podstatné porušenie zmluvných povinností v zmysle čl. VIII ods. 8.2 tejto zmluvy vznikne objednávateľovi nárok voči zhotoviteľovi na uplatnenie zmluvnej pokuty vo výške 5% z dohodnutej ceny za celý predmet zmluvy v € s DPH uvedenej v prílohe č.1 zmluvy.

7.8 Zmluvná pokuta je splatná do 15 dní odo dňa doručenia žiadosti o jej úhradu zhotoviteľovi.

7.9 Uplatnením zmluvnej pokuty a sankcií nie je dotknutý nárok na náhradu škody, ktorú svojím konaním/nekonaním spôsobil objednávateľovi zhotoviteľ.

**Čl. VIII**

**Osobitné zmluvné podmienky**

8.1 Zhotoviteľ sa zaväzuje do 5 kalendárnych dní od podpísania tejto zmluvy predložiť objednávateľovi:

8.1.1 súhlas na nakladanie s nebezpečnými odpadmi vrátane ich prepravy v súlade s § 97 ods. 1 písm. f) zákona č. 79/2015 Z.z. o odpadoch v znení neskorších predpisov (ak zhotoviteľ nemá sídlo v SR predloží rovnocenný doklad podľa právnych predpisov vydaných v štáte sídla zhotoviteľa úradne preložený do slovenského jazyka). Súhlas musí zahŕňať katalógové číslo triedy N – 18 01 03, 18 01 06, 18 01 08, 19 01 07, 19 01 17;

8.1.2 súhlas na prevádzkovanie zariadenia na zneškodňovanie /zhodnocovanie/ zber odpadov, resp. potvrdenie o registrácií na zber alebo prepravu odpadov ako predmet podnikania v súlade s § 97 a § 98 zákona č. 79/2015 Z.z. o odpadoch v znení neskorších predpisov (ak zhotoviteľ nemá sídlo v SR, predloží rovnocenný doklad podľa právnych predpisov vydaných v štáte sídla zhotoviteľa úradne preložený do slovenského jazyka) – Súhlas musí zahŕňať katalógové číslo triedy N – 18 01 03, 18 01 06, 18 01 08. V prípade, ak zhotoviteľ nezabezpečuje zneškodnenie nebezpečného odpadu sám, predloží platnú zmluvu, ktorú má zhotoviteľ uzavretú s prevádzkovateľom takéhoto zariadenia. Prevádzkovateľ zneškodňovacieho zariadenia musí mať dostatočnú kapacitu pre spracovanie objemu nebezpečného odpadu počas trvania zmluvy.

8.2 Nepredloženie dokladov, resp. rovnocenných dokladov vymedzených v ods. 8.1 sa považuje za podstatné porušenie zmluvných podmienok s možnosťou uplatnenia zmluvnej pokuty a s možnosťou využitia inštitútu odstúpenia od zmluvy pre podstatné porušenie zmluvných podmienok.

**Čl. IX**

**Subdodávatelia a osobitné povinnosti zhotoviteľa**

9.1 Zhotoviteľ pri plnení predmetu zmluvy špecifikovaného v čl. II tejto zmluvy využije subdodávateľov uvedených v prílohe č.2 tejto zmluvy – Identifikácia subdodávateľov.

9.2 K zmene subdodávateľa môže dôjsť len po odsúhlasení zmeny objednávateľom. Zhotoviteľ je povinný najneskôr desať kalendárnych dní pred dňom, ktorý predchádza dňu, v ktorom nastane zmena subdodávateľa, písomne oznámiť objednávateľovi zámer zmeny subdodávateľa s uvedením identifikačných údajov podľa bodu 9.1 tohto článku a prílohy č. 2 zmluvy. Objednávateľ zašle písomné stanovisko (súhlas/nesúhlas) zhotoviteľovi bez zbytočného odkladu. Schválený bude každý subdodávateľ, ktorý bude riadne identifikovaný v zmysle bodu 9.1, bude ním predložené vyhlásenie o detailnom oboznámení sa s predmetom zákazky a podmienkami jeho plnenia, s ktorými bude bezvýhradne súhlasiť a bude zapísaný v registri partnerov verejného sektora (ďalej v texte len *„register“*), ak mu táto povinnosť vyplýva zo zákona č. 315/2016 Z.z. v platnom znení a zároveň predloží objednávateľovi doklady podľa čl. VIII. bodu 8.1 tejto zmluvy.

9.3 Zhotoviteľ sa zaväzuje na požiadanie objednávateľa predložiť mu všetky zmluvy, ktoré má uzavreté so subdodávateľmi.

9.4 Využitím subdodávateľov nie je dotknutá zodpovednosť zhotoviteľa za plnenie predmetu zmluvy. Zhotoviteľ je plne zodpovedný za výkony, opomenutia alebo zlyhania svojich subdodávateľov rovnako ako za svoje vlastné dodávky.

9.5 Zhotoviteľ a subdodávatelia sú povinní byť počas trvania tejto zmluvy zapísaní v registri, ak im táto povinnosť vyplýva zo zákona č. 315/2016 Z.z. v platnom znení.

9.6 V prípade, ak objednávateľ zistí, že subdodávateľ nie je zapísaný v registri, vyzve zhotoviteľa na odstránenie tohto protiprávneho stavu a určí mu primeranú lehotu, ktorá nesmie byť kratšia ako 15 kalendárnych dní, aby zabezpečil, aby si subdodávateľ splnil povinnosť byť v tejto lehote zapísaný do registra alebo aby zhotoviteľ navrhol v súlade s bodmi tohto článku zmenu subdodávateľa, ktorý spĺňa podmienku zápisu v registri.

**Čl. X**

**Trvanie zmluvy a skončenie zmluvy**

10.1 Táto Zmluva sa uzatvára na dobu určitú a to na dobu 12 mesiacov odo dňa účinnosti zmluvy alebo do vyčerpania finančného limitu uvedeného v prílohe č.1 tejto zmluvy podľa toho, ktorá z týchto skutočností nastane skôr.

10.2 Táto Zmluva zaniká:

10.2.1 písomnou dohodou zmluvných strán ku dňu podpisu dohody alebo k inému dňu, na ktorom sa zmluvné strany dohodnú kedykoľvek počas platnosti tejto zmluvy a z akýchkoľvek dôvodov;

10.2.2 odstúpením z dôvodov upravených v zákone alebo v zmluve, pričom odstúpením od zmluvy zmluva zaniká, keď je prejav vôle ukončiť platnosť zmluvy doručený druhej zmluvnej strane, pokiaľ v oznámení o odstúpení nie je ustanovený iný dátum skončenia zmluvy;

10.2.3 písomnou výpoveďou aj bez uvedenia dôvodu.

10.3 Zhotoviteľ je oprávnený od tejto zmluvy odstúpiť v prípadoch uvedených v zákone v prípade podstatného porušenia zmluvných podmienok objednávateľom.

10.4 Objednávateľ je oprávnený odstúpiť od zmluvy v prípadoch uvedených v zákone a vtedy, ak zhotoviteľ opakovane neposkytne objednávateľovi službu podľa čl. II v lehotách podľa ods. 3.1 tejto zmluvy, alebo z dôvodu podstatného porušenia zmluvných podmienok.

10.5 Za podstatné porušenie zmluvy zo strany objednávateľa sa považuje opakované (min. 3x) nedodržanie záväzkov podľa bodov 3.7 – 3.11 zmluvy. Za podstatné porušenie zmluvy zo strany zhotoviteľa sa okrem prípadov uvedených v tejto zmluve považuje tiež opakované nedodržanie záväzkov podľa bodov 3.1 – 3.6 zmluvy. Na porušenie povinností musí byť druhá zmluvná strana písomne upozornená.

10.6 Objednávateľ je tiež oprávnený okamžite odstúpiť od zmluvy:

10.6.1 ak zhotoviteľ, resp. subdodávatelia neboli v čase uzavretia zmluvy zapísaní v registri alebo ak boli počas trvania zmluvy vymazaní z registra,

10.6.2 ak si subdodávatelia zhotoviteľa, ktorí musia byť zapísaní v registri ani v dodatočne primeranej lehote určenej objednávateľom podľa čl. IX ods. 9.6 tejto zmluvy nesplnia povinnosť byť zapísaní v registri alebo ak dôjde k ich výmazu z registra počas trvania zmluvy,

10.6.3 ak v súlade so zákonom č. 315/2016 Z.z. v platnom znení registrujúci orgán rozhodne o výmaze zhotoviteľa z registra podľa ust. § 12 zákona, ak registrujúci orgán uloží pokutu za nesplnenie povinnosti podať návrh na zápis zmeny zapísaných údajov týkajúcich sa konečného užívateľa výhod v zákonnej lehote alebo za porušenie zákazu vykonávať úkony oprávnenej osoby z dôvodu jej vylúčenia alebo ak v registri nie je zapísaná oprávnená osoba dlhšie ako 30 kalendárnych dní, a to v prípade, ak si objednávateľ z dôvodu ekonomickej výhodnosti neuplatní zmluvnú pokutu podľa čl. VII ods. 7.4 tejto zmluvy.

Vyššie uvedené ustanovenie je objednávateľ oprávnený využiť v prípade, ak zhotoviteľ, resp. subdodávateľ má povinnosť byť zapísaný v registri partnerov verejného sektora v súlade so zákonom č. 315/2016 Z.z. v platnom znení.

10.7 Odstúpením od zmluvy nezaniká povinnosť objednávateľa zaplatiť za už vykonané služby predmetu zmluvy.

10.8 V prípade skončenia tejto zmluvy výpoveďou podľa bodu 10.2.3 tohto článku skončí zmluva uplynutím výpovednej doby, ktorá je rovnaká pre zhotoviteľa aj objednávateľa a je tri mesiace, pričom výpovedná doba začína plynúť v prvý deň kalendárneho mesiaca nasledujúceho po doručení výpovede, s výnimkou podľa výpovede uvedenej v čl. IV v bode 4.4 zmluvy.

10.9 Odstúpenie od zmluvy sa považuje za doručené v deň, kedy druhá zmluvná strana prevzala zásielku obsahujúcu odstúpenie a v prípade, že toto odstúpenie odmietla prevziať alebo jej nebolo doručené z iného dôvodu, považuje sa odstúpenie za doručené v deň, kedy sa zásielka vrátila odosielajúcej zmluvnej strane za podmienky, že bola odoslaná na adresu druhej zmluvnej strany uvedenú v zmluve alebo v príslušnom verejnom registri (t.j. v príslušnom obchodnom alebo živnostenskom registri). Uvedené ustanovenie o doručení odstúpenia sa rovnako vzťahuje na doručovanie akýchkoľvek výziev, upomienok, výpovedí a iných písomných prejavov vôle medzi zmluvnými stranami, s výnimkou oznámenia o zmene adresy.

**Čl. XI**

**Záverečné ustanovenia**

11.1 Právne vzťahy medzi zmluvnými stranami zmluvou bližšie neupravené sa riadia príslušnými ustanoveniami Obchodného zákonníka v plnom znení a ostatných platných právnych predpisov SR.

11.2 Pokiaľ niektoré z ustanovení tejto zmluvy je neplatné alebo neúčinné alebo nevynútiteľné, nemá to vplyv na platnosť, účinnosť alebo vynútiteľnosť jej ostatných ustanovení. V prípade, že niektoré z ustanovení tejto zmluvy je neplatné, alebo sa stane neskôr neplatným alebo neúčinným, zaväzujú sa zmluvné strany, že ho nahradia ustanovením, ktoré najviac zodpovedá ich pôvodnej vôli.

11.3 Túto zmluvu je možné meniť výlučne písomne, formou dodatku k zmluve podpísaným obidvomi zmluvnými stranami. Tieto dodatky sa stanú neoddeliteľnou súčasťou tejto zmluvy. Všetky dodatky uzatvorené k tejto zmluve musia byť vopred písomne odsúhlasené MZ SR.

11.4 Zhotoviteľ súhlasí s úplným zverejnením zmluvy v Centrálnom registri zmlúv Úradu vládu SR.

11.5 Zmluva o dielo nadobúda platnosť dňom jej podpísania obidvoma zmluvnými stranami a účinnosť deň nasledujúci po dni jej zverejnenia v Centrálnom registri zmlúv.

11.6 Zmluva o dielo je vyhotovená v štyroch originálnych vyhotoveniach aj s prílohami, pričom každá zo zmluvných strán obdrží po 2 vyhotoveniach aj s prílohami. Obidve zmluvné strany potvrdia záväznosť svojimi podpismi.

11.7 Zmluvné strany vyhlasujú, že prípadné spory budú riešiť podľa možnosti mimosúdnou cestou. Práva a povinnosti účastníkov, ktoré neupravuje táto zmluva, sa spravujú príslušnými ustanoveniami Obchodného zákonníka a súvisiacimi predpismi platnými na území SR.

11.8 Zmluvné strany vyhlasujú, že sa s obsahom zmluvy oboznámili, že zodpovedá ich slobodnej, vážnej, neomylnej vôli a nie je uzavretá v tiesni ani za nápadne nevýhodných podmienok, na znak čoho ju vlastnoručne podpisujú.

**Príloha č.1 zmluvy – Špecifikácia a cenník**

**Príloha č.2 zmluvy – Identifikácia subdodávateľov**

V Martine, dňa: .................................... V .......................... , dňa: ......................

**Za objednávateľa: Za zhotoviteľa:**

 Meno: .................................................

 Funkcia: ..................................................

Podpis: ...................................... Podpis: ..................................................

Podpis: ......................................

**Príloha č.2 zmluvy – Identifikácia subdodávateľov:**

**Subdodávateľ:**

Obchodné meno alebo názov, resp. meno, priezvisko: ......................................................

Sídlo, miesto podnikania alebo obvyklý pobyt: ......................................................

IČO, resp. dátum narodenia: ......................................................

Osoba oprávnená konať za subdodávateľa: ......................................................

- meno a priezvisko: ......................................................

- adresa pobytu: ......................................................

- dátum narodenia: ......................................................

- funkcia: ......................................................

Podiel plnenia zo zmluvy (špecifikácia, percentuálny a finančný rozsah):

.............................................................................................................................................................................................................................................................................................................................................................................................................................................

*Ak úspešný uchádzač nemá v úmysle zadať časti plnenia predmetu zmluvy subdodávateľom túto skutočnosť uvedie. Ak úspešný uchádzač predpokladá pri plnení predmetu zmluvy viac subdodávateľov, použije odsek toľkokrát, koľko subdodávateľov predpokladá.*

**Subdodávateľ – iná osoba v zmysle § 33 ods. 2 a § 34 ods. 3 (osoba využitá pri preukazovaní splnenia podmienok účasti týkajúcich sa finančného a ekonomického postavenia a technickej spôsobilosti alebo odbornej spôsobilosti):**

Obchodné meno alebo názov, resp. meno, priezvisko: ......................................................

Sídlo, miesto podnikania alebo obvyklý pobyt: ......................................................

IČO, resp. dátum narodenia: ......................................................

Osoba oprávnená konať za subdodávateľa: ......................................................

- meno a priezvisko: ......................................................

- adresa pobytu: ......................................................

- dátum narodenia: ......................................................

- funkcia: ......................................................

Podiel plnenia zo zmluvy (špecifikácia, percentuálny a finančný rozsah):

.............................................................................................................................................................................................................................................................................................................................................................................................................................................

*Ak úspešný uchádzač nevyužil pri preukazovaní splnenia podmienok účasti iné osoby túto skutočnosť uvedie. Ak úspešný uchádzač využil pri preukazovaní splnenia podmienok účasti viac iných osôb, použije odsek toľkokrát, koľko iných osôb využil.*

Zhotoviteľ vyhlasuje, že mu nie sú známi žiadni ďalší subdodávatelia v zmysle ustanovení § 2 ods. 1 písm. a) bod 7 zákona č. 315/2016 Z.z. v platnom znení okrem vyššie uvedených.

V ........................., dňa: ..........................

Obchodné meno uchádzača: .............................................................................................

Adresa alebo sídlo uchádzača: ..........................................................................................

Podpis uchádzača, jeho štatutárneho orgánu alebo zástupcu uchádzača ...........................